CELEX: C2005/045/16
Language: et
Date: 2005-02-19 00:00:00
Title: Euroopa Kohtu (teine koda) 16. detsembri 2004. aasta otsus kohtuasjas C-293/03 (Tribunal du travail de Bruxelles'i eelotsusetaotlus): Gregorio My versus Office national des pensions (ONP) (Ametnikud — Pensioniõiguste ülekandmine — Ametnike personalieeskirjade VIII lisa artikkel 11 — Ennetähtaegne vanaduspension — Euroopa Ühendustes teenistuses oldud aja arvesse võtmine — EÜ artikkel 10)

19.2.2005   
            
            
               ET
            
            
               Euroopa Liidu Teataja
            
            
               C 45/8
            
         
      EUROOPA KOHTU
   
   (teine koda)
   16. detsembri 2004. aasta otsus
   kohtuasjas C-293/03 (Tribunal du travail de Bruxelles`i eelotsusetaotlus): Gregorio My versus Office national des pensions (ONP) (1)
   
   (Ametnikud - Pensioniõiguste ülekandmine - Ametnike personalieeskirjade VIII lisa artikkel 11 - Ennetähtaegne vanaduspension - Euroopa Ühendustes teenistuses oldud aja arvesse võtmine - EÜ artikkel 10)
   (2005/C 45/16)
   Kohtumenetluse keel: prantsuse
   Kohtuasjas C-293/03, mille esemeks on Euroopa Kohtule EÜ artikli 234 alusel Tribunal du travail de Bruxelles'i (Belgia) 20. mai 2003. aasta otsusega esitatud eelotsusetaotlus, mis saabus Euroopa Kohtusse 4. juulil 2003 nimetatud kohtus pooleliolevas asjas järgmiste poolte vahel: Gregorio My ja Office national des pensions (ONP), tegi Euroopa Kohus (teine koda), koosseisus: koja esimees C W A. Timmermans ja kohtunikud C. Gulmann, R. Schintgen (ettekandja), G. Arestis ja J. Klučka; kohtujurist A. Tizzano, kohtusekretär vanemametnik M. Múgica Arzamendi, 16. detsembril 2004 otsuse, mille resolutiivosa on järgmine:
   Seoses Euroopa Ühenduste ametnike personalieeskirjadega tuleb EÜ artiklit 10 tõlgendada selliselt, et sellega on vastuolus siseriiklik seadus, mille kohaselt siseriikliku skeemi kohase ennetähtaegse vanaduspensioni andmisel ei ole võimalik arvesse võtta neid aastaid, mil ühenduse kodanik töötas ühenduse institutsiooni teenistuses.
   
      (1)  ELT C 251, 18.10.2003.